Onderwys

Onderwys is die oordrag van kennis en vaardighede en die ontwikkeling van karaktereienskappe. Formele onderwys vind plaas binne 'n komplekse institusionele raamwerk, soos openbare skole. Nie-formele onderrig is ook gestruktureerd, maar vind buite die formele skoolstelsel plaas, terwyl informele onderrig ongestruktureerde leer deur daaglikse ervarings is. Formele en nie-formele onderrig in vlakke verdeel wat vroeë kinderontwikelling, primêre onderwys, sekondêre onderwys en tersiêre onderwys insluit. Ander klassifikasies fokus op die onderrigmetode, soos onderwysergesentreerde en student-gesentreerde onderwys, en op die vak, soos wetenskaponderwys, taalonderwys en liggaamlike opvoeding. Die term "opvoeding" kan ook verwys na die geestesgesteldhede en eienskappe van opgevoede mense en die akademiese veld wat opvoedkundige verskynsels bestudeer.

Die presiese definisie van opvoeding is betwis, en daar is meningsverskille oor wat die doelwitte van opvoeding is en tot watter mate opvoeding verskil van indoktrinasie deur kritiese denke aan te moedig. Hierdie meningsverskille beïnvloed hoe om vorme van onderwys te identifiseer, te meet en te verbeter. Fundamenteel gesproke sosialiseer opvoeding kinders in die samelewing deur kulturele waardes en norme aan te leer. Dit rus hulle toe met die vaardighede wat nodig is om produktiewe lede van die samelewing te word. Op hierdie manier stimuleer dit ekonomiese groei en verhoog dit bewustheid van plaaslike en globale probleme. Georganiseerde instellings beïnvloed baie aspekte van onderwys. Byvoorbeeld, stel regrings opvoedingsbeleide om te bepaal wanneer skoolklasse plaasvind, wat geleer word en wie kan of moet bywoon. Internasionale organisasies, soos UNESCO, was invloedryk in die bevordering van primêre onderwys vir alle kinders.

 Verywsings 

Kategorie:Onderwys
Kategorie:AS1-bronne in Spaans (es)
Kategorie:Pages using multiple image with auto scaled images